CELEX: 62013CB0668
Language: et
Date: 2015-04-22 00:00:00
Title: Kohtuasi C-668/13: Euroopa Kohtu (üheksas koda) 22. aprilli 2015. aasta määrus (Curtea de Apel Suceava – Rumeenia eelotsusetaotlus) – Casa Judeţeană de Pensii Botoşani versus Evangeli Paraskevopoulou (Apellatsioonkaebus — Euroopa Kohtu kodukorra artikkel 99 — Identne eelotsuse küsimus — Võõrtöötajate sotsiaalkindlustus — määrus (EMÜ) nr 1408/71 — Artikli 7 lõike 2 punkt c — Liikmesriikidevaheliste sotsiaalkindlustusalaste konventsioonide kohaldatavus — Ühest liikmesriigist pärit sinna tagasipöördunud pagulane — Täitunud töötamisperioodid teise liikmesriigi territooriumil — Vanadushüvitise maksmise taotlus — Keeldumine)

29.6.2015   
            
            
               ET
            
            
               Euroopa Liidu Teataja
            
            
               C 213/12
            
         Euroopa Kohtu (üheksas koda) 22. aprilli 2015. aasta määrus (Curtea de Apel Suceava – Rumeenia eelotsusetaotlus) – Casa Judeţeană de Pensii Botoşani versus Evangeli Paraskevopoulou
   (Kohtuasi C-668/13) (1)
   
   ((Apellatsioonkaebus - Euroopa Kohtu kodukorra artikkel 99 - Identne eelotsuse küsimus - Võõrtöötajate sotsiaalkindlustus - määrus (EMÜ) nr 1408/71 - Artikli 7 lõike 2 punkt c - Liikmesriikidevaheliste sotsiaalkindlustusalaste konventsioonide kohaldatavus - Ühest liikmesriigist pärit sinna tagasipöördunud pagulane - Täitunud töötamisperioodid teise liikmesriigi territooriumil - Vanadushüvitise maksmise taotlus - Keeldumine))
   (2015/C 213/17)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Suceava
   
      Põhikohtuasja menetluse pool
   
   
      Hageja: Casa Judeţeană de Pensii Botoşani
   
      Kostja: Evangeli Paraskevopoulou
   
      Resolutsioon
   
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35), muudetud ja ajakohastatud Nõukogu 2. detsembri 1996. aasta määrusega nr 118/97, muudetud Euroopa Parlamendi ja nõukogu 18. detsembri 2006. aasta määrusega nr 1992/2006 artikli 7 lõike 2 punkti c tuleb tõlgendada nii, et kahepoolne kokkulepe sotsiaalkindlustushüvitiste kohta ühe allakirjutanud riigi kodanike suhtes, kes on olnud teise allakirjutanud riigi territooriumil pagulase staatuses, mis sõlmiti ajal, mil üks kahest allakirjutanud riigist ei olnud veel liiduga ühinenud ja mida ei ole mainitud määruse III lisas, ei jää kohaldatavaks nende pagulaste olukorrale, kes pöördusid tagasi oma päritoluriiki enne kahepoolse kokkuleppe sõlmimist ja määruse jõustumist.
   
      (1)  ELT C 85, 22.3.2014.